Soraya Sáenz de Santamaría

María Soraya Sáenz de Santamaría Antón (Valladolid, Espainia, 1971ko ekainaren 10) legelari, abokatu, irakasle eta Espainiako Alderdi Popularreko kidea da. 2011 eta 2018 bitartean Mariano Rajoyren gobernuan Espainiako presidente-ordea izan zen. 2011 eta 2016 bitartea Espainiako Gobernuaren bozeramalea izan zen.

Bizitza 
1971n jaio zen Valladoliden eta 23 urterekin Zuzenbideko Lizentziatura lortu zuen Valladolideko Unibertsitatean, bere promozioko lehenengoa izanik.

27 urte zituela Estatuko Abokatu Gorpuan sartu zen oposizioak gainditu ondoren, oposizioetan lehenetariko postua lortuz. Administrazio-Zuzenbideko irakaslea izan da Madrilgo Carlos III Unibertsitatean. Brasilen ezkondu zen bere senarrarekin, Estatuko Abokatua dena.

28 urte zituela Madrilera joan zen lan-eskaintza bat zela eta. Hura lortu eta Moncloan lan egiten sartu zen. 2008an diputatu moduan sartu zen Gorte Orokorretan.

Espainiako VIII. Legegintzaldian (2004-2008) PPko Politika Autonomikorako eta Lokalerako idazkari exekutiboa izan zen. Aldi berean Espainiako Diputatuen Kongresuko eserleku bat bete zuen Madrildik. 2008ko martxoaren 31n, Mariano Rajoyk, Alderdi Popularreko buruzagiak, Alderdi Popularreko bozeramaile izendatu zuen Espainiako Diputatuen Kongresurako.

2011n Espainiako Gobernuko Presidenteordea eta Bozeramailea izendatu zuten.

Sariak 
 Order of the Aztec Eagle (2014)
 Peruko Eguzkiaren Ordeneko Gurutze Nagusia (2015)

Valladolidtarrak
Espainiako Alderdi Popularreko politikariak
Espainiako diputatuak IX. legegintzaldian
Espainiako diputatuak X. legegintzaldian
Espainiako diputatuak XI. legegintzaldian
Espainiako diputatuak XII. legegintzaldian
Espainiako ministroak
Espainiako abokatuak